
Text rozhodnutia
Súd: Krajský súd Bratislava Spisová značka: 14Co/471/2013 Identifikačné číslo súdneho spisu: 1512236092 Dátum vydania rozhodnutia: 22. 09. 2015 Meno a priezvisko sudcu, VSÚ: JUDr. Katarína Javorčíková ECLI: ECLI:SK:KSBA:2015:1512236092.3 Opravné uznesenie Krajský súd v Bratislave v právnej veci navrhovateľky: A.. B. X., V. L.: L. XXXX/XX, L.a, zastúpená: JUDr. Jozef Boledovič, advokát, AK Rovinka č. 578, proti odporkyni: Toyota Financial Services Slovakia, s. r. o., Gagarinova 7/C, Bratislava, o zaplatenie 122,34 Eur s príslušenstvom, v konaní o odvolaní odporcu proti rozsudku Okresného súdu Bratislava V v Bratislave č.k. 12C/81/2013-82 zo dňa 21.5.2013, 3:0 takto r o z h o d o l : Súd opravuje výrokovú časť rozsudku Krajského súdu v Bratislave č.k. 14Co/471/2013-105 zo dňa 31.3.2015 tak, že dopĺňa výrok: O trovách odvolacieho konania rozhodne prvostupňový súd po právoplatnosti rozhodnutia vo veci samej. o d ô v o d n e n i e : Pri vyhotovení rozsudku zo dňa 31.3.2015 v predmetnej veci odvolací súd omylom neuviedol do výrokovej časti rozsudku aj výrok týkajúci sa náhrady trov odvolacieho konania. Tento výrok bol súčasťou vyhláseného rozsudku na pojednávaní dňa 31.3.2015. Keďže ide o zrejmú nesprávnosť, odvolací súd ju v súlade s ustanovením § 164 O.s.p. opravil opravným uznesením. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1512236092.3 (dáta aktuálne k 15. 11. 2026). Záväzné je znenie zverejnené súdom.




